1-2-3 Production
1-2-3 Production — toʻliq metrajli va mualliflik filmlari, yuqori sifatli seriallar, shuningdek, hujjatli film va seriallar ishlab chiqarish bilan shugʻullanadigan Rossiya kino kompaniyasi. 2018-yil may oyida shou-rejissorlar va produserlar Valeriy Fedorovich va Yevgeniy Nikishov tomonidan tashkil etilgan. Hozirda kompaniya portfelida „Gogol“ trilogiyasi, „Epidemiya“ dramasi, „Igra na vijivanie“ sarguzasht trilleri kabi yuqori baholangan loyihalar mavjud. 2020-yilda kompaniya har yili Davlat kino fondi kengashi tomonidan yangilanib turiladigan soha yetakchilarining yangi roʻyxatiga kiritildi. Kompaniya ofisi Moskvada joylashgan.